தான் ஒருத்தர் தான் தமிழன மக்களின் கருத்தை பிரதிபலிப்பதாகக் கருதிக் கொண்டு திண்டிவனத்தார் இந்தியா இலங்கைக்கு ஆயுதம் வழங்கியதை கண்டித்து அறிக்கை விடுத்தார். அவரது கண்டனத்தால் சிறு துரும்பும் அசையப் போவதில்லை. அசையாது. ஏனெனில அவரது மகனுக்கு கொடுக்கப்பட்ட மத்திய அமைச்சர் பதவிக்கு விசுவாசமாக இருக்க வேண்டாமா? அப்புறம் எதற்கு கண்டன அறிக்கை..,? அதெல்லாம் இங்குள்ள தமிழின உணர்வாளர்களின் ஒட்டை பெற்றிடவே. மத்திய 'இந்தி'ய அரசின் படுபாதக செயலான இச்செயலைக் கண்டு உண்மையிலேயே ஈழத்தமிழர்களின் மீது அக்கறை பிறந்திருக்குமானால், திண்டிவனத்தார் அவரது மகனை பதவிவிலகச் சொல்லி மன்மோகன் சிங் அரசை ஆட்டம் காணச் செய்திருக்க வேண்டும். ஆனால் அவரது பதவி பாசம் அதனை செய்ய சொல்லாது. ''நீங்க திட்டுங்க.. அறிக்கை விடுங்க.. எங்கையாவது போய் போராட்டம் கூட பண்ணுங்க.. நாங்க ஆயுதம் கொடுத்துண்டு தான் இருப்போம்" என்று செயல்படும் மத்திய அரசிடம் தமிழக ஓட்டு அரசியல் கட்சிகள் பதவி அரசியல் செய்து ஈழத்தமிழர்களை ஒழிக்க நினைக்கும் சிங்கள அரசுக்கு மறைமுகமாக துணை போகின்றன.